ถ้ากินยาคุมมาแล้ว1แผงแต่ประจำเดือนยังไม่มาเรยกินต่อเนื่องไปเรื่อยๆแต่วันนี้มีเพศสัมพันธุ์กับแฟนแล้วหลั่งในแล้วกินยาคุมฉุกเฉิมตามไปมีโอกาสท้องไหมค่ะ
สวัสดีครับ หากใช้ยาคุมกำเนิดมาต่อเนื่องแล้ว ก็ไม่มีความจำเป็นต้องใช้ยาคุมกำเนิดฉุกเฉินอีกนะครับ เพราะยาคุมกำเนิดแบบแผงก็เป็นฮอร์โมนเพศหญิงที่มีประสิทธิภาพสูงกว่ายาคุมกำเนิดฉุกเฉินอยู่แล้วครับ หากใช้ยาคุมกำเนิดฉุกเฉินอีก จะส่งผลให้ฮอร์โมนเพศหญิงเกินระดับอันควร ทำให้เกิดผลข้างเคียง เช่น เลือดออกทางช่องคลอดก่อนกำหนดได้ครับกล่าวโดยสรุป หากใช้ยาคุมกำเนิดแบบแผงโดยไม่ขาดทุกวัน โอกาสการตั้งครรภ์ก็จะต่ำมาก ราว 0.3% ตามสถิติครับ จึงไม่ควรใช้ยาคุมกำเนิดฉุกเฉินอีก อย่างไรก็ดี หากประจำเดือนรอบต่อไปมาช้าหรือยังไม่มา ก็ควรตรวจการตั้งครรภ์เพื่อความแน่ใจ และหากตรวจแล้วไม่พบการตั้งครรภ์ การที่ประจำเดือนไม่มาก็อาจจะมาจากสาเหตุอื่น เช่น รังไข่ทำงานผิดปกติ ความเครียด น้ำหนักลด ฮอรโมนไทรอยด์ต่ำ เป็นต้น ซึ่งในกรณีนั้น ก็ควรพบแพทย์นรีเวช เพื่อตรวจรักษาต่อไปครับ